Varapuhemies Risikko: Valinnanvapaus helpottaa palveluiden saatavuutta | Kokoomus
+2016 joulukuu marraskuu lokakuu syyskuu elokuu heinäkuu kesäkuu toukokuu huhtikuu maaliskuu helmikuu tammikuu +2015 joulukuu marraskuu lokakuu syyskuu elokuu kesäkuu toukokuu huhtikuu maaliskuu helmikuu tammikuu +2014 joulukuu marraskuu lokakuu syyskuu elokuu heinäkuu kesäkuu toukokuu huhtikuu maaliskuu helmikuu tammikuu +2013 joulukuu marraskuu lokakuu syyskuu elokuu heinäkuu kesäkuu toukokuu huhtikuu maaliskuu helmikuu tammikuu +2012 joulukuu marraskuu lokakuu syyskuu elokuu kesäkuu toukokuu huhtikuu maaliskuu helmikuu tammikuu +2011 joulukuu marraskuu lokakuu syyskuu elokuu heinäkuu kesäkuu toukokuu huhtikuu maaliskuu helmikuu tammikuu +2010 joulukuu marraskuu lokakuu syyskuu elokuu kesäkuu toukokuu huhtikuu maaliskuu helmikuu tammikuu +2009 joulukuu marraskuu lokakuu syyskuu elokuu heinäkuu kesäkuu toukokuu huhtikuu maaliskuu helmikuu tammikuu +2008 joulukuu marraskuu lokakuu syyskuu heinäkuu toukokuu huhtikuu maaliskuu tammikuu +2007 lokakuu syyskuu elokuu heinäkuu kesäkuu toukokuu maaliskuu tammikuu +2006 joulukuu marraskuu lokakuu syyskuu Edellinen artikkeliSeuraava artikkeli	Varapuhemies Risikko: Valinnanvapaus helpottaa palveluiden saatavuutta
Eduskunnan toinen varapuhemies Paula Risikko korostaa, että valinnanvapauden laajentamisen ansiosta sosiaali- ja terveyspalveluiden saatavuus nopeutuu, kun palveluiden tuottajia on enemmän.
Tämä helpottaa erityisesti terveyskeskukseen pääsyä ja vähentää viiveitä myös muissa sote-palveluissa. Risikko puhui Pohjanmaan Kokoomuksen syyskokouksessa lauantaina Lapualla.
”Suuri osa ihmisistä asuu alueilla, jossa terveyskeskukseen pääsyä joutuu odottamaan yli kaksi viikkoa, jopa yli kaksi kuukautta. Se on aivan liian pitkä aika, varsinkin jos kyseessä on vakava sairaus”, totesi Risikko.
”Valinnanvapaus lisää tasa-arvoa, kun muutkin kuin hyvätuloiset voivat saada palveluja myös yksityiseltä puolelta. Tuottajien lisääntyessä myös lähipalvelut on helpompi varmistaa. Kilpailu puolestaan lisää palvelujen laatua ja pitää kustannukset kurissa”, Risikko sanoi.
Valinnanvapauden on arvioitu tuovan lisää kustannuksia. Risikko arvioi kuitenkin toisin.
”Valinnanvapauden laajentamisella ei niinkään tavoitella säästöjä. Toimiessaan se kuitenkin vähentää myös kustannuksia, kun sairaudet ja muut ongelmat saadaan nopeammin selville ja hoidettua tai estettyä niiden paheneminen”, arvioi Risikko.
”Käytännössä tapahtuu niin, että valtakunnantasolla tehdään lainsäädäntö, jolla varmistetaan valinnanvapauden toteutuminen. On myös kehitettävä yhtenäinen tuottajien hyväksymismenettely, jossa määritellään palveluja tuottavien kriteerit, mukaan lukien laatu ja hinta. Kriteerit täyttävät tuottajat sitten tarjoavat palveluja, joista asiakas voi valita”, Risikko totesi.
”Suomalaisen valinnanvapausmallin rakentamisessa voidaan ottaa oppia Ruotsista, jossa valinnanvapaus on ollut terveydenhuollossa jo muutaman vuoden. Palveluseteliäkin kannattaa hyödyntää. Siitä meillä on monessa kunnassa hyviä kokemuksia”, Risikko kannusti.